Jonas Kaufmann

**Jonas Kaufmann** (gebore 10 Julie 1969) is 'n Duitse operatenoor. Hy is veral bekend vir sy opvoerings in *spinto*rolle soos *Don José* in *Carmen*, *Cavaradossi* in *Tosca*, *Maurizio* in *Adriana Lecouvreur*, en die titelrol in *Don Carlos*. Hy het ook in Duitsland en in die buiteland leidende tenoorrolle vertolk in die operas van Richard Wagner, waarvan die mees noemenswaardige by die Metropolitan Opera in New York plaasgevind het. Hy is ook 'n bedrewe Lieder sanger. 

## Vroeë lewe en opvoeding
Kaufmann is in München gebore. Sy pa het vir 'n versekeringsmaatskappy gewerk en sy ma was 'n kleuterskoolonderwyser. Hy het een ouer suster gehad. Hy het die klavier begin studeer toe hy agt was en in die koor van sy laerskool gesing. Alhoewel hy vir die toelatingseksamens vir wiskunde studeer het, het hy in die somer van 1989 sy stemopleiding aan die Universiteit van Musiek en Uitvoerende Kunste in München begin. Terwyl hy studeer het, het hy 'n paar klein rolle by die Beierse Staatsopera vertolk. Hy gradueer in 1994 aan die universiteit en behaal onderskeidings in beide opera- en konsertuitvoerings.

Kaufmann het in 1995 na 'n vokale krisis bystand ontvang vanaf die Amerikaanse bariton Michael Rhodes wat hom 'n "nuwe manier van sing" geleer het en geleer het hoe om "meer ontspanne in my stem en in my eie vermoë" te word. In Kaufmann se boek getiteld *Meinen die wirklich mich?* word die volgende gesê, "Om 'n Michael Rhodes te vind wat jou werklik kan help en jou sukses kan besorg is werklik 'n gelukskoot."

## Loopbaan
[duimnael|Emily Magee as Ariadne en Kaufmann as Bacchus in *Ariadne auf Naxos* deur [Richard Strauss tydens die Salzburg Fees in 2012]]
Hy het in 1994 sy professionele loopbaan by die Staatstheater Saarbrücken begin en is spoedig daarna uitgenooi om sy buiging te maak in Duitse teaters soos die Staatsoper Stuttgart en Hamburg Staatsopera, sowel as internasionale buigings by die *Lyric Opera of Chicago*, Opéra National de Paris en La Scala. Hy het sy buiging by die Salzburg Fees in 1999 gemaak in 'n produksie van Busoni se *Doktor Faust* en in 2003 teruggekeer as Belmonte in Mozart se *Die Entführung aus dem Serail* en vir konserte van Beethoven se Simfonie No. 9 saam met die Berliner Philharmoniker.

In 2006/7 ontvang hy kritiese lof vir sy vertolking van *Don José* in Bizet se *Carmen* by die Royal Opera House, Covent Garden. Hy maak in 2006 sy buiging as *Alfredo* in Verdi se *La traviata* by die Metropolitan Opera saam met Angela Gheorghiu, ook tot kritiese lof. In 2007 en 2008 vertolk hy ook dié rol by die Met, en in 2008 by die Royal Opera House. In Mei 2008 vertolk hy die rol van *Cavaradossi* in Puccini se *Tosca* by Covent Garden, weereens tot kritiese lof.

In 2008/9 sing hy in Massenet se *Manon* in Chicago saam met Natalie Dessay. Hy sing ook die titelrol in 'n nuwe opvoering van Wagner se *Lohengrin* by die Beierse Staatsopera. Hy vertolk ook die rol van Lohengrin tydens die openingsaand van die Bayreuth Fees in 2010 in 'n opvoering deur Hans Neuenfels, met Andris Nelsons as dirigent.

Sy debuutopname met Decca Records, *Romantic Arias*, is in Januarie 2008 vrygestel. Hy het ook 'n liederesiklus van Schubert opgeneem op dieselfde plate-etiket, asook die rol van Pinkerton in Puccini se *Madame Butterfly* vir EMI.

In Januarie 2010 sing hy die titelrol in Massenet se *Werther* by die Opéra Bastille in Parys. Die opvoering is opgeneem en in November 2010 op DVD vrygestel.

In April 2011 keer hy terug na die Metropolitan Opera as *Siegmund* in Robert Lepage se nuwe opvoering van Wagner se *Die Walküre*. In September 2011 het hy 'n operasie ondergaan om 'n limfklier uit sy bors te verwyder. In Desember keer hy terug in Gounod se opera *Faust*. In Julie van daardie jaar is hy as *Kammersänger* van die Beierse Staatsopera benoem deur die Ministerie van Kuns van Beiere. In Desember sing hy die rol van *Don Alvaro* in Verdi se *La forza del destino* saam met die geselskap.

In Februarie 2014 sing Kaufmann die titelrol in Massenet se *Werther* by die Met. Hy het hierdie opvoering opgevolg met 'n toer waartydens hy Schubert se liederesiklus *Winterreise* saam met Helmut Deutsch gesing het.

Op 23 Februarie 2016 is die dokumentêre film getiteld *Jonas Kaufmann: An Evening with Puccini* in geselekteerde teaters in die Verenigde State vrygestel. Die film handel oor Kaufmann se 2015 opvoering by La Scala in Milaan en bevat rare argiefmateriaal.

In 2018 het Kaufmann sy buiging gemaak as Tristan in konsertopvoerings van die tweede bedryf van Wagner se *Tristan und Isolde*.

## Gedeeltelike diskografie
### DVDs
* 2002: Monteverdi – ''Il ritorno d'Ulisse in patria* (Jonas Kaufmann / Vesselina Kasarova / Dietrich Henschel / Isabel Rey)
* 2002: Paisiello – *Nina* (Jonas Kaufmann / Cecilia Bartoli / László Polgár)
* 2004: Beethoven – *Fidelio* (Jonas Kaufmann / Camilla Nylund / László Polgár / Alfred Muff / Elizabeth Magnuson / Christoph Strehl)
* 2005: Mozart – *La clemenza di Tito* (Jonas Kaufmann / Vesselina Kasarova / Eva Mei / Malin Hartelius)
* 2006: Bizet – *Carmen'' (Jonas Kaufmann / Anna Caterina Antonacci / Ildebrando D'Arcangelo / Norah Amsellem)
* 2006: Schubert – *Fierrabras* (Jonas Kaufmann / Juliane Banse / Michael Volle / Christoph Strehl / László Polgár)
* 2008: Bizet – *Carmen* (Jonas Kaufmann / Vesselina Kasarova / Isabel Rey / Michele Pertusi)
* 2009: R. Strauss – *Der Rosenkavalier* (Renée Fleming / Sophie Koch / Diana Damrau / Franz Hawlata / Jonas Kaufmann)
* 2009: Wagner – *Lohengrin* (Jonas Kaufmann / Anja Harteros / Wolfgang Koch / Michaela Schuster / Christof Fischesser / Yevgeny Nikitin)
* 2010: Massenet – *Werther* (Jonas Kaufmann / Sophie Koch / Michel Plasson)
* 2010: Humperdinck – *Königskinder* (Jonas Kaufmann / Isabel Rey / Oliver Widmer / Liliana Nikiteanu)
* 2010: Cilea – *Adriana Lecouvreur* (Jonas Kaufmann / Angela Gheorghiu / Olga Borodina / Alessandro Corbelli)
* 2011: Puccini – *Tosca* (Jonas Kaufmann / Emily Magee / Thomas Hampson)
* 2011: Wagner – *Die Walküre* (Jonas Kaufmann / Eva-Maria Westbroek / Deborah Voigt / Bryn Terfel)
* 2011: Gounod – *Faust* (Jonas Kaufmann / Marina Poplavskaya / René Pape
* 2011: Wagner – *Der Ring des Nibelungen* (Jonas Kaufmann / Bryn Terfel / Deborah Voigt / Jay Hunter Morris / Eva-Maria Westbroek)
* 2012: R.Strauss – *Ariadne auf Naxos* (Jonas Kaufmann / Emily Magee / Elena Moșuc / Peter Matić / Cornelius Obonya)
* 2012: Puccini – *Tosca* (Angela Gheorghiu / Jonas Kaufmann / Bryn Terfel / Antonio Pappano)
* 2012: Verdi – *Requiem* (Jonas Kaufmann / Anja Harteros / Elīna Garanča / René Pape)
* 2013: Wagner – *Parsifal* (Jonas Kaufmann / René Pape / Peter Mattei / Katarina Dalayman / Yevgeny Nikitin / Daniele Gatti / François Girard)
* 2013: Puccini – *La fanciulla del West* (Jonas Kaufmann / Nina Stemme / Tomasz Konieczny)
* 2013: Verdi – *Don Carlo* (Jonas Kaufmann / Anja Harteros / Matti Salminen / Thomas Hampson / Ekaterina Semenchuk)
* 2014: Puccini – *Manon Lescaut* (Jonas Kaufmann / Kristine Opolais)
* 2015: Mascagni – *Cavalleria rusticana* (Jonas Kaufmann / Liudmyla Monastyrska) & Leoncavallo – *Pagliacci* (Jonas Kaufmann / Maria Agresta)

## Repertorium
duimnael|upright=1.3|As Paul saam met Marlis Petersen as Marietta in *Die tote Stadt*, Beierse Staatsopera, 2019
Kaufmann se repertorium sluit die volgende in:

* Johann Joseph Abert: *Ekkehard* – titelrol
* Beethoven: *Fidelio* – Florestan, Jaquino
* Berlioz: *La damnation de Faust* – Faust
* Bizet: *Carmen* – Don José
* Gounod: *Faust* – titelrol
* Carl Loewe: *Die drei Wünsche* – Hassan
* Monteverdi: ''L'incoronazione di Poppea* – Nerone
* Mozart: *Die Entführung aus dem Serail* – Belmonte
* Paisiello: *Nina, o sia La pazza per amore* – Lindoro
* Puccini: *La rondine* – Ruggero
* Puccini: *Tosca* – Cavaradossi
* Puccini: *Manon Lescaut* – des Grieux
* Puccini: *La fanciulla del West* – Dick Johnson
*Puccini: *Madama Butterfly* – Pinkerton
* Rossini: *Il Barbiere Di Siviglia* – Almaviva
* Schubert: *Fierrabras* – titelrol
* Smetana: *The Bartered Bride* – Hans
* Strauss: *Capriccio* – Flamand
* Thomas: *Mignon* – Wilhelm
* Verdi: *Falstaff* – Fenton
* Verdi: *La traviata* – Alfredo
* Verdi: *Rigoletto* – Duca
* Verdi: Aida – Radames
* Wagner: *Tannhäuser* – Walther
* Wagner: *Parsifal* – titelrol
* Wagner: *Die Walküre* – Siegmund
* 2013: Gramophone-toekenning vir *Wagner Arias* met Donald Runnicles as dirigent
* 2018: Beierse Maximilian Orde vir Wetenskap en Kuns

## Literatuur
* Thomas Voigt: *Jonas Kaufmann: In Conversation With''. Weidenfeld & Nicolson, 2017, .

## Verwysings
## Verdere leeswerk
* 

## Eksterne skakels
* Jonas Kaufmann by bach-cantatas
* Marie d'Origny (26 April 2012). "The Tenor on Stage: An Interview with Jonas Kaufmann". *The New York Review of Books* (sluit 'n video in van sy opvoering in *Così fan tutte* in 1998 by die Piccolo Teatro in Milaan)